Gegužinė (Dotnuva)

Gegužinė – išnykusi gyvenvietė dabartinėje Kėdainių rajono savivaldybėje, netoli Dotnuvos. Kol kas jos nėra pavykę identifikuoti su dabartine vietove. Informaciniuose geografinių vietų žinynuose ir kituose šaltiniuose dominančios informacijos taip pat nerasta. Nėra užuominų apie bent panašiai skambančios gyvenvietės vardą ir Lietuvos inventorių aprašymuose.L. Bucevičiūtė. Žemaitijos seniūnija XVI–XVIII a. kartografijoje. Magistro darbas. – Kaunas, Vytauto Didžiojo universitetas, 2006. // psl. 85–86.

Geografija

Viduramžių LDK žemėlapiuose gyvenvietė lokalizuota kiek nutolusi nuo Nevėžio dešiniojo kranto, į šiaurę nuo Kėdainių ir į rytus nuo Krakių. A. Miškinio ir A. Baliulio manymu, tai esanti Gegužinė; tą pačią versiją siūlo ir S. Alexandrowiczius. Tačiau nėra aišku, apie kurią šiuo vardu vadinamą gyvenvietę kalbama – viena Gegužinė yra kiek į šiaurę nuo Panevėžio, antroji įsikūrusi kairiajame Neries krante.

G. Błaszczykas siūlo šį vietovardį tapatinti su Gaižuva, kurios pirmieji paminėjimai siekia XIII a. Kryžiuočių karo kelių aprašymuose minimas Gaižuvos kraštas (lant Geysow). I. Sprogis akcentuoja buvus Gaižuvos valsčių, XVI a. priklausiusį Vilkijos pavietui. Visai tikėtina, kad ši vietovė turėjo būti gerai žinoma ir buvo aktualu ją pažymėti, juolab, kad Gaižuva priklausė Žemaitijos seniūnijai.

Istorija

Gegužinės miestelis (Giegzyn) prie Kėdainių LDK žemėlapiuose žymimas nuo 1613 m. Vėliau jis randamas 1648 m., 1675 m., 1739 m. žemėlapiuose.

 Šaltiniai 

Kategorija:Panaikintos Kėdainių rajono savivaldybės gyvenvietės